
	הגדרות
	1.
	בחוק זה – 

	
	
	"דירה משותפת" – מקרקעין משותפים שהם דירה של בני זוג המשמשת להם למגורים או זכויות משותפות בדירה המשמשת לבני זוג למגורים;

	
	
	"ילד" – ילדם המשותף של בני הזוג או ילדו של בן הזוג הנרצח, ובלבד שמתקיימים בו כל אלה –

	
	
	(1)
	הוא בן פחות מעשרים ואחת

	
	
	(2)
	הוא היורש על פי דין או הזוכה על פי צוואה של חלקו של בן הזוג הנרצח בדירה המשותפת;

	
	
	"נאשם" – מי שהוגש נגדו כתב אישום;

	
	
	"ניהול הדירה המשותפת" – כל החלטה הנוגעת להחזקה, שימוש, השכרה, שיעבוד, ביצוע שינויים בדירה המשותפת, לרבות מכירתה ולמעט החלטה על הענקת מתנה;

	
	
	"עבירת רצח" – עבירה לפי סעיפים 300 או 301א לחוק העונשין, התשל"ז-1977.

	זכויות ילדים בדירה המשותפת
	2.
	(א)
	על אף האמור בכל דין, הורשע אדם בעבירת רצח של בן זוגו (להלן – בן הזוג הרוצח), והיתה לבני הזוג דירה משותפת, יחולו ההוראות הבאות:

	
	
	
	(1)
	החלטות באשר לניהול הדירה המשותפת יתקבלו על ידי הילדים בלבד ללא צורך בהסכמת בן הזוג הרוצח; היו ילדי בני הזוג או ילדי בן הזוג הנרצח קטינים, לא יהיה בהוראות סעיף זה כדי לגרוע מהוראות סעיפים 4 ו-20 לחוק הכשרות המשפטית והאפוטרופסות, התשכ"ב-1962;

	
	
	
	(2)
	על אף האמור בפסקה (1), החלטה בדבר עסקה במקרקעין הטעונה רישום תאושר על ידי בית המשפט;

	
	
	
	(3)
	אין באמור בהוראות פסקה (1), כדי לפגוע בזכותו של בן הזוג הרוצח לקבל את חלקו היחסי בדמי השכירות או בתמורת הדירה, אם החליטו ילדי בני הזוג על השכרת הדירה לאחרים או על מכירתה. 

	
	
	(ג)
	הוגש נגד אדם כתב אישום בעבירה של רצח בן זוגו, והיתה לבני הזוג דירה משותפת, יחולו, בשינויים המחויבים, הוראות סעיף קטן (ב), עד לסיום משפטו בפסק דין חלוט ובלבד שבתקופה האמורה ילדי בני הזוג לא יוכלו לקבל החלטה על עסקה במקרקעין הטעונה רישום. 

	
	
	(ד)
	אין בהוראות סעיף זה כדי לפגוע בסמכות בית המשפט לפי סעיף 8 לחוק יחסי ממון בין בני זוג, התשל"ג-1973, לקבוע נכסים ששוויים לא יאוזן בין בני הזוג. 

